Športna komisija Zveze SVS na osnovi določil Pravilnika za dogodke

# RAZPISUJE

**ODPRTO PRVENSTVO SLOVENIJE V**

**KROŽNIH TOČNOSTNIH VOŽNJAH – REGULARITY CIRCUIT RACING**

**ZA LETO 2017**

## SPLOŠNO

Zveza SVS razpisuje odprto prvenstvo Slovenije za starodobna vozila za leto 2017 v Krožnih Točnostnih Vožnjah (KTV) *-* po določilih Pravilnika Zveze SVS in po določilih tega razpisa.

Odprto prvenstvo Zveze SVS v KTV je tekmovanje, pri katerem se točkuje vsako posamično tekmovanje, na koncu pa se na podlagi seštevka točk z vseh tekmovanj proglasi najuspešnejšega voznika v sezoni.

KTV je tekmovanje na za promet zaprtih stezah, pri katerem vsak tekmovalec v referenčnem krogu postavi lasten čas kroga in ga skuša v ocenjevalni vožnji ponoviti. Odstopanje časa se meri v stotinkah sekunde.

## POGOJI ZA TEKMOVANJE

Organizator prireditve se za izvedbo prireditve prijavi neposredno športni komisiji Zveze SVS.

Organizator prireditve mora pridobiti soglasje Zveze SVS za organizacijo tekme.

Na tekmi mora biti prisoten delegat Zveze SVS, ki potrdi regularnost tekme.

Organizator mora v celoti upoštevati Pravilnik za Krožne Točnostne Vožnje.

Organizator mora izdati Pravilnik tekme in Prijavnico.

Organizator mora zagotoviti pogoje za tekmovanje: Nujno Medicinsko Pomoč, gasilci, vleka) oziroma si te službe zagoroviti preko soorganizatorja.

Vsako posamezno tekmovanje mora izpolnjevati sledeče elemente:

Trening vožnjo z najmanj dvema krogoma

Referenčni krog

Ocenjevalno vožnjo z najmanj petimi krogi

## TOČKOVANJE

Odprto prvenstvo Slovenije v KTV je razpisano za:

* + skupni vrstni red
  + skupni vrstni red voznic
  + skupni vrstni red razpisane posebne kategorije
  + skupni vrstni red društev za katero točke prispevajo po trije najbolje uvrščeni tekmovalci

Vrstni red bo objavljen na podlagi seštevka točk z vseh izvedenih tekmovanj. Če bodo izvedena manj kot 3 tekmovanja, prvenstvo ne bo veljavno.

Tekmovalci za uvrstitev dobilo točke po spodnji tabeli:

|  |  |  |  |  |  |
| --- | --- | --- | --- | --- | --- |
| **Doseženo mesto** | **Število točk** | **Doseženo mesto** | **Število točk** | **Doseženo mesto** | **Število točk** |
| 1 | 60 | 11 | 20 | 21 | 10 |
| 2 | 45 | 12 | 19 | 22 | 9 |
| 3 | 35 | 13 | 18 | 23 | 8 |
| 4 | 30 | 14 | 17 | 24 | 7 |
| 5 | 28 | 15 | 16 | 25 | 6 |
| 6 | 26 | 16 | 15 | 26 | 5 |
| 7 | 24 | 17 | 14 | 27 | 4 |
| 8 | 23 | 18 | 13 | 28 | 3 |
| 9 | 22 | 19 | 12 | 29 | 2 |
| 10 | 21 | 20 | 11 | 30 in naprej | 1 |

Vrstni red voznikov na posamezni tekmi se objavi upoštevajoč seštevek kazenskih sekund. Boljšo uvrstitev doseže voznik, ki je dosegel manjši skupni čas razlik do referenčnega kroga.. V primeru, da imata dva ali več voznikov enak skupni dosežen čas, je bolje uvrščen voznik, ki je boljši rezultat dosegel v prvem krogu, drugem, .itn. Enako velja za vrstni red društev.

### Pogoji za avtomobile

Vabljena so starodobna dvosledna vozila po klasifikaciji FIVA, z ali brez FIA Historic Technical Passporta, s certifikatom FIVA ali nacionalne zveze oziroma dokazljivo najmanj 30 let stara. Organizator lahko zavrne prijavo brez obrazložitve. Minimalna obvezna opremaje:

1. Gasilni aparat pritrjen v kabini, najmanj 1,5kg, z varnostno zaponko
2. Varnostni pas (od razreda F naprej)
3. Priporočljiv je zaščitni lok
4. Nastopijo lahko avtomobili razredov A do G
5. Organizator lahko razpiše dodatne kategorije, ki se točkujejo ločeno.

### Pogoji za voznike

1. Veljavno vozniško dovoljenje
2. Dnevna ali letna licenca, če je tekma v sklopu tekmovanja AŠ2005
3. Dnevno zavarovanje
4. Oblačila z dolgimi rokavi in hlačnicami
5. Čelada
6. Rokavice
7. Športna zaprta obutev
8. Priporočljiva je uporaba homologirane (lahko pretečene) negorljive vozniške opreme.
9. Oblačila in obutev iz vnetljivega **sin**tetičnega materiala, kot je najlon, so nesprejemljiva.

#### Pogoji za pridobitev dnevne licence na sami prireditvi:

* + - * + izpolnjena vloga za izdajo dnevne licence
        + opravljen obvezen sestanek z direktorjem dirke na prireditvi
        + plačilo pristojbine za izdajo dnevne licence, ki znaša za leto 2017 10 EUR
        + plačilo dnevnega nezgodnega zavarovanja 10EUR
        + V slučaju okvare vozila, voznik ne more nastopiti z drugim avtomobilom.
    - V primeru, da verifikacijo in tehnični pregled opravi več kot 30 voznikov, lahko žirija tekmovanja odloči, da se tekmuje v dveh skupinah
    - Organizator lahko glede na propustnost proge omeji skupno število udeležencev. Prednost udeležbe imajo prijavljeni v roku, ki ga določi organizator

## 6. ŠTARTNE ŠTEVILKE IN ŠTARTNI VRSTNI RED

### Štartni vrstni red

* Na tekmi je štartni vrstni red odvisen od možne izvedbe tekmovanja. Načelno velja, da vozniki s krajšim česom referenčnega kroga štartajo prvi.

### Štartne številke

### Na prvem tekmovanju se tekmovalcem podeli štartne številke glede na prijavo v prvenstvo oziromana prvo tekmo.

* Štartno številko, s prvega tekmovanja, tekmovalec/ka zadrži celo sezono. Štartne številke za prvi nastop priskrbi organizator.
* Velikost štartne številke je 21 x 30 cm.
* K štartni številki se doda predpona H. Na primer H23.
* Štartna številka se namesti na prednja leva in desna vrata, oziroma na prednji del avtomobila, če gre za vozilo brez vrat.

### Potek štarta

* Štarta se z mesta, s prižganim motorjem.
* Pri meritvah s fotocelico avtomobili štartajo v razmaku najmanj 20 sekund.
* Za voznika, ki zamudi na štart posamezne vožnje, se smatra, da je odstopil od posamezne vožnje.

## 7. PRIJAVE IN PRIJAVNINE

### Prijave

* Vozniki morajo biti prijavljeni na vsako posamezno tekmovanje v roku, ki ga v dodatnem pravilniku določi organizator.
* Prijavlja se preko s strani Zveze SVS predpisanega obrazca – Prijavnice, ki je sestavni del dodatnega pravilnika za posamezno tekmovanje.
* Zamenjava podatkov na prijavnici (voznik, avtomobil, se morajo opraviti v roku, navedenem v dodatnem pravilniku za posamezno tekmovanje.
* Vse prijave, ali zamenjave, ki pridejo z zakasnitvijo, lahko organizator dostavi žiriji, da lahko žirija na prvi seji sprejme končno odločitev o morebitnem nastopu voznikov, ki so se prepozno prijavili.
* Sprejem zakasnelih prijav lahko organizator pogojuje tudi s plačilom povišane prijavnine, predvidene v dodatnem pravilniku tekmovanja.
* V slučaju spora glede spoštovanja rokov, je merodajen datum poštnega žiga.
* Po zaključku sprejema prijav, organizator tekmovanja obvesti Zvezo SVS o prejemu prijav in priloži listo prijavljenih s štartnimi številkami.

### Prijavnina

* Prijavnina za voznike se plača na transakcijski račun organizatorja. Organizator določi rok plačila v Dodatnem pravilniku,
* V slučaju, da voznik ne pride na štart, si organizator pridružuje pravico da zadrži prijavnino v celoti.
* Če je tekmovanje odpovedano, mora organizator polno prijavnino vrniti plačniku v roku 10 dni po objavi odpovedi tekmovanja.
* Višino najvišje možne prijavnine določi UO Zveza SVS in znaša za leto 2017 50 EUR za prijavljene v roku, ki ga določi organizator in 70 EUR za prijave na dan prireditve.

## TEHNIČNI PREGLED

Tehnični pregled poteka v skladu z Dodatnim pravilnikom posameznega tekmovanja.

* Ob prijavi na tekmovanje voznik s podpisom pod polno odgovornostjo jamči, da avtomobil s katerim bo voznik nastopal odgovarja statusu starodobnika. V primeru da se ugotovi neskladje, direktor tekme odloči, ali voznik lahko starta.
* Tehnični pregled pred tekmovanjem je osnovne narave s katero se ugotavlja primernost vozila za tekmovanje
* V primeru, da avtomobil ne ustreza tehničnim standardom lahko organizator zavrne nastop in vrne prijavnino.
* Voznik in avtomobil, ki pride na tehnični pregled izven roka, določenega v dodatnem pravilniku za določeno skupino in razred, mora plačati kazen, skladno z dodatnim pravilnikom.
* Vmesni tehnični pregled avtomobila lahko opravi tehnična komisija v vsakem trenutku poteka tekmovanja.
* Vozniki so odgovorni za ustreznost svojega vozila v celotnem času trajanja tekmovanja od začetnega tehničnega pregleda do poteka roka za proteste.

## SESTANEK Z VOZNIKI

* Pred pričetkom posameznega tekmovanja mora organizator v časovnici predvideti sestanek z vozniki in tekmovalci, na katerem je udeležba obvezna.
* Sestanek vodi direktor dirke.
* Sestanek se mora organizirati najkasneje 30 minut pred štartom prve vožnje.
* O prisotnosti na sestanku se s strani organizatorja vodi evidenca
* Neudeležba na sestanku s strani voznika ali tekmovalca se kaznuje s plačilom kazni v višini 20 EUR, katera mora biti plačana najkasneje pred štartom prve vožnje, sicer se štart tekmovalcu prepove.

## PROGA

### Mere prog

* Prostor, na katerem se odvija tekmovanje imenujemo proga
* Minimalna širina proge je 7 m.
* Minimalna dolžina proge je 700 metrov.
* Maksimalna dolžina proge je 3500 metrov.
* Ravni odseki ne smejo biti daljši od 300 m.
* Skica proge, z okvirnimi merami in vrisanimi pozicijami štarta, vrat, kegljev in ciljem, mora biti sestavni del Dodatnega pravilnika za posamezno tekmovanje.

### Keglji

* Keglji morajo biti stožčaste oblike, iz gume ali plastike, visoki 30 – 50 cm.
* S kvadratnim ali okroglim risom je na tleh označeno mesto, kjer stoji kegelj.

### Vrata

* Vrata – šikane morajo biti postavljene iz kegljev ali gum po veljavnih predpisih FIA.

## VARNOST NA PROGI

* Med celotnim tekmovanjem je obvezna prisotnost zahtevane zdravstvene pomoči, ki jo po predpisih določi ustanova zadolžena za oceno o presoji zdravstvene ogroženosti na javni prireditvi.
* Proga mora biti pregledana s strani predstavnika Zveza SVS, kateri tudi izda licenco proge.

## SIGNALIZACIJA

Na progi se uporabljajo zastave oz. svetlobna signalizacija predpisane za krožne dirke.

* + - * na startu – nacionalna zastava ali semafor
      * na progi – vse zastave po predpisih FIA
      * na cilju – črno bela zastava - šahovnica

## MERJENJE ČASA

* + - * Čas se meri na 1/100 s
      * Čas se meri s fotocelico ali s transponderji

## KAZNI

* + - * Vsaka nepravilnost, prekršek ali nešportno vedenje voznika kaznuje žirija dirke skladno s športnim pravilnikom Zveze SVS in Pravilnikom KTV.
      * Zakasnitev na tehnični pregled do 30 minut 20 EUR
      * Zakasnitev na tehnični pregled do 60 minut 35 EUR
      * Zakasnitev več od 60 minut / predpiše organizator tekmovanja
      * Ne namestitev obveznih reklam organizatorja tekmovanja 35 EUR
      * Neudeležba na sestanku voznikov 20 EUR

## PROTESTI, PRIZIVI

* + - * Protesta proti merjenju časa ni možno vložiti.
      * Protest proti drugemu vozniku mora biti podprt z izjavo sodnika ob progi.
      * Ob vročitvi protesta je potrebno direktorju dirke vplačati tudi pristojbino za protest, ki jo določi UO Zveza SVS.
      * Na vse odločitve žirije je možen priziv. Priziv mora biti vložen na način in v rokih, kot je določeno v pravilniku Zveze SVS. Pogoj je tudi plačilo pristojbine v roku.

1. **OBJAVA REZULTATOV**
   * + - Rezultati se objavljajo na oglasni deski, v naslednjem vrstnem redu:
       - dosežen čas v referenčnem krogu
       - doseženi rezultati posameznih krogov z odstopanji od referenčnega kroga.
       - Začasni neuradni rezultati morajo biti objavljeni najkasneje eno (1) uro po zaključku tekmovanja.
       - Končni rezultati morajo biti objavljeni najkasneje eno (1) uro po koncu zadnje seje žirije.
       - Obveza organizatorja je, da po zadnji seji žirije in pred podelitvijo nagrad, objavi končne rezultate na uradni oglasni deski, da imajo vozniki vpogled na morebitne spremembe, če je do njih prišlo zaradi protestov na začasne rezultate.

## NAGRADE

* + 1. Obveza vsakega organizatorja je, da v skladu s tem pravilnikom podeli nagrade voznicam/voznikom, ki so sodelovali na tekmovanju.
    2. Nagrade se podelijo za naslednje uvrstitve

|  |  |  |
| --- | --- | --- |
| - voznik | 1 do 3 mesto | pokal |
| - voznicam | 1 do 3 mesto v ženski konkurenci | pokal |
|  |  |  |
|  |  |  |

17.1.3. Če na tekmi nastopi manj kot 10 voznikov, se nagrade podeli samo prvouvrščenemu.

## KONČNA PRIZNANJA

* + 1. Po zaključku tekmovalne sezone bo Zveza SVS podelila končne nagrade za skupne rezultate dosežene v celi tekmovalni sezoni.
       - za osvojeno 1 - 3 mesto v skupnem seštevku pokal
       - za osvojeno 1 mesto v skupnem seštevku med voznicami pokal

## KOLEDAR

Možni datumi za organiziranje KTV bodo usklajeni s prireditvami Zveze SVS in AŠ2005.  
Na podlagi prijav organizatorjev bodo vpisani v koledar prireditev.

Janko Uratnik Andrej Vidmar

Predsednik Zveze SVS Predsednik Športne komisije